**Vastavalt nimekirjale 15.07.2025 nr 6-1/58-1**

**Arvamuse küsimine Reiu külas Kaldaääre tee 6 kinnistu**

**detailplaneeringu algatamise korralduse eelnõule**

Häädemeeste vallas Reiu külas asuva Kaldaääre tee 6 kinnistu (21401:001:0910, registriosa 24582550, pindala 4903 m², sihtotstarve elamumaa 100%) omanik esitas 10.06.2025 detailplaneeringu algatamise avalduse (dokumendiregistri nr 6-3/954). Detailplaneeringu eesmärgiks on Kaldaääre tee 6 maaüksusel Häädemeeste Vallavalitsuse 26.07.2023 korraldusega nr 367 kehtestatud Reiu küla Juuremetsa ja Kaldaääre tee 6 kinnistute detailplaneeringuga määratud hoonete katusekalde muutmine. Planeeringuala suurus on 4903 m².

Kehtiva Tahkuranna valla üldplaneeringu (kehtestatud Tahkuranna Vallavolikogu 31.05.2012 määrusega nr 11) järgi asub Kaldaääre tee 6 kinnistu detailplaneeringu koostamise kohustusega alal ning väikeelamu reservmaal. Tulenevalt üldplaneeringust on minimaalne krundisuurus väikeelamu reservmaal 2200 m².

Häädemeeste Vallavalitsus küsib planeerimisseaduse § 127 tulenevalt asjaomaste asutuste ja kaasatavate isikute arvamust detailplaneeringu algatamise korralduse eelnõule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Reiu külas Kaldaääre tee 6 kinnistu detailplaneeringu algatamise korralduse eelnõu.

Marie Reinson, planeerimis- ja maanõunik

marie.reinson@haademeeste.ee, tel. 5788 0015